Dua Produksi Tempatan Akan Hasilkan 12 Filem Dalam Tempoh 2 Tahun
Dua syarikat produksi tempatan, Zebra Studios Sdn Bhd dan Tremendous Entertainment, telah menandatatangani perjanjian usaha sama multi-filem dengan komitmen untuk menghasilkan 12 filem dalam tempoh 24 bulan akan datang. Menurut pengerusi Tremendous Entertainment, Datuk Jared Lim, kerjasama ini bukan sahaja dapat membaik pulih industri perfileman tempatan yang terjejas teruk akibat penularan Covid-19, tetapi juga memberi dorongan kepada industri filem dan produksi tempatan untuk memasarkan kandungan tempatan ke peringkat antarbangsa.  “Penghasilan filem-filem dengan kerjasama bersama Zebra Studio ini adalah sebahagian daripada strategi pertumbuhan kami untuk memanfaatkan bakat dan infrastruktur yang lebih mantap di Malaysia bagi menghasilkan filem bertaraf antarabangsa,” katanya. “Penghasilan filem-filem dengan kerjasama bersama Zebra Studio ini adalah sebahagian daripada strategi pertumbuhan kami untuk memanfaatkan bakat dan infrastruktur yang lebih mantap di Malaysia bagi menghasilkan filem bertaraf antarabangsa,” Sementara itu, Pengarah dan Penerbit Eksekutif Zebra Studio, Sara Nattaya Azmi berkata, Tremendous Entertainment adalah salah satu syarikat hiburan terkemuka di Asia Pasifik yang menghasilkan dan mempersembahkan beberapa tajuk hiburan paling terkenal di dunia. “Dengan usaha sama ini, kami berharap penghasilan 12 filem ini dapat membantu membina semula dan memudahkan pemulihan industri perfileman tempatan yang membolehkan kami bersama-sama mencipta lebih banyak kandungan global. “Dengan usaha sama ini, kami berharap penghasilan 12 filem ini dapat membantu membina semula dan memudahkan pemulihan industri perfileman tempatan yang membolehkan kami bersama-sama mencipta lebih banyak kandungan global. “Ia bertujuan mendapatkan sorotan antarabangsa mengenai filem dialek khas seni dan budaya Malaysia serta memberi peluang kepada seniman tempatan kita untuk berjaya di peringkat global,” katanya. “Ia bertujuan mendapatkan sorotan antarabangsa mengenai filem dialek khas seni dan budaya Malaysia serta memberi peluang kepada seniman tempatan kita untuk berjaya di peringkat global,” Menerusi perjanjian itu, Tremendous Entertainment dan Zebra Studio akan menghasilkan lima filem dialek Melayu di sekitar Terengganu, Perlis, Negeri Sembilan, dan Selangor dan empat tempatan dialek Cina yang difokuskan di Perak, Pulau Pinang, Johor dan Kuala Lumpur. Selain itu juga, terdapat tiga filem tempatan berbahasa Inggeris akan dihasilkan bersama dan difilemkan di negara jiran termasuk Korea Selatan, China, Indonesia, India dan banyak lagi.